als_Latn dik_Latn sag_Latn
Zbatimi i reformës, rriten përfitimet për pensionistët
Për herë të parë, mijëra qytetarë, do të dalin në pension këtë vit, do të përfitojnë më shumë lekë se një vit më parë. Kështu, një person që ka 49 vite punë, me ligjin e vjetër do të merrte 24 mijë lekë, në një kohë që sipas ligjit të ri masa e pensionit shkon në 27.119 lekë, pra 3119 lekë më shumë se skema e vjetër. Reforma e pensioneve ka garantuar gjithashtu mundësinë për pension social edhe për 5 mijë persona, të cilët nuk kanë patur vitet e nevojshme të punës.
Për drejtoreshën e Institutit të Sigurimeve Shoqërore, Vjollca Braho, skema e re e pensioneve duhet të ishte bërë një dekadë më parë. Ndërkohë që një risi e prezantuar prej saj ishte një llogari personale për çdo person që derdh kontribute shoqërore, në mënyrë që secili të mund të kontrollojë funksionimin e sistemit. Braho tha se për ISSHnë tashmë me rëndësi është zbatimi i kësaj reforme që do të sillte përfitime më të drejta dhe shërbime më të mira për të gjithë qytetarët.
Reforma e pensioneve
Drejtoresha e ISSH-së, Vjollca Braho deklaroi se reforma e sistemit të sigurimeve shoqërore që u ndërmor nga qeveria shqiptare gjatë vitit që shkoi, do të bëjë të mundur konsolidimin e skemës së pensioneve, uljen e deficitit, inkurajimin e qytetarëve për derdhjen e kontributeve si dhe një skemë më të drejtë ku përfitimi lidhet ngushtësisht me kontributet e paguara. Braho pranoi vështirësitë në nisje të kësaj reforme, duke theksuar se një dekadë më parë 46 për qind e shpenzimeve financohej nga buxheti i shtetit në një kohë që raporti kontribuues- përfitues ishte në nivele kritike. “Për Institutin e Sigurimeve Shoqërore puna e vërtetë e madhe fillon tani me zbatimin e kësaj reforme. Është detyra jonë që e gjithë reforma e parashikuar të përkthehet në përfitime për të gjithë qytetarët në kohën e duhur, e saktë, transparente dhe pa vonesa si për pjesëmarrësit në skemën e detyrueshme ashtu edhe për personat e moshuar që do të përfitojnë pensionin social”, - deklaroi ajo. Braho sqaroi se ISSH-ja është e përgatitur dhe ka filluar tashmë zbatimin në prak tikë të kësaj reforme të rëndësishme. Drejtoresha e ISSH-së theksoi gjithashtu se krahas punës për reformimin e sistemit, rëndësi e veçantë iu kushtua administrimit të sistemit dhe realizimit të të ardhurave të buxhetit për vitin 2014, ku të ardhurat nën përgjegjësinë e ISSH-së u tejkaluan me mbi 5.8 miliardë lekë. Sipas saj, viti 2014 ka qenë viti i parë me ritmin më të lartë të rritjes së kontributeve në 10 vitet e fundit, me një rritje prë 19 për qind, si edhe me numrin më të lartë të kontribuuesve fermerë në sistemin e sigurimeve shoqërore.
“Ne jemi aktualisht drejt një rruge të digjitalizmit të plotë të sistemit të sigurimeve shoqërore, me qëllim që gjithkush të arrijë që të ketë shumë shpejt llogaritë personale, nga ku mund t’i kontrollojë në çdo kohë. Për të gjitha këto hapa ne kemi kërkuar bashkëpunimin e qytetarëve, duke komunikuar me shumicën e tyre, për të bërë të mundur kështu një përafrim sa më të madh mes punonjësve dhe qytetarëve, çka rrit besimin në menaxhimin e skemës, ku gjithkush të marrë atë që meriton dhe askush të mos marrë pension të pamerituar”, - deklaroi ajo. 25 mijë deri në 30 mijë të moshuar përfitojnë këtë vit nga skema e re e pensioneve, në një kohë që 5 mijë të moshuar mbi 70 vjeç të cilët nuk kanë 15 vite pune do të përfitojnë një pension social në vlerën e 6700 lekëve. Në këtë mënyrë pensioni i qytetarëve shqiptarë do të jetë i barabartë me pensionin social që do t’i sigurohet çdo individi, pavarësisht nëse kontribuon ose jo, plus 1 % të shumëzuar me pagën reale për çdo vit kontributi. Në një kohë që 3800 minatorë do të dalin në pension në moshën 55-vjeçare, duke përfituar mbi 140 mijë lekë nga 70 mijë që përfitonin një vit më parë. Reforma e re e pensioneve do të sjellë përfitime edhe për ata që janë deklaruar me paga të larta pasi do të fillojë të aplikohet heqja e tavanit për pensionin. Kjo do të thotë që pensionin që do të marrin ata që kanë mbushur vitet e plota të punës mund të variojë mbi 24 mijë lekë, në varësi të pagës që kanë deklaruar. Reforma nuk ndryshon as normën e kontributit. Ajo do të vazhdojë të jetë 24.5 për qind e pagës, nga e cila 9.5 për qind paguhet nga punëmarrësi dhe 15 për qind nga punëdhënësi.
Pensioni social edhe për nënën e Hekuran Dedës
Nisi dje shpërndarja e pensionit social për 5 mijë persona të cilët edhe pse nuk kanë mbushur vitet e kontributeve, në sajë të reformës së nisur nga 1 janari, do të mund të marrin pensionin e tyre. Në takimin e zhvilluar dje në ambientet e kryeministrisë, kreu i qeverisë, Edi Rama tha se mes personave që përfitojnë këtë të drejtë është dhe nënë e Hekuran Dedës, njërit prej viktimave të protestës së 21 janarit. “Me shumë emocion dëshiroj që t’i jap pensionin social, si një nga 5 mijë gjyshet dhe gjyshërit që përndryshe sot s’do të kishin asnjë shpresë, siç nuk kanë pasur deri dje dhe nuk kanë marrë asnjë qindarkë qysh kur kanë hyrë në moshën e pensionit, shumë të dashurës zonjës Deda, nënës së dëshmorit të 21 janarit, Hekuran Dedës”, - deklaroi Rama. Një tjetër person që mori dje librezën e pensionit nga kryeministri ishte Qazim Shaholli, i cili është në azilin e pleqve të Tiranës. Ndërsa minatori Durim Hillo, i cili me ligjin e vjetër duhet të priste dhe 10 vite për të mbushur moshën e pensionit, me reformën e re ka mundur të përfitojë direkt pension, madje 8840 lekë më shumë se çdo të merrte pas 10 vjetësh.
Shehu: Pensioni social skemë shkatërruese
Partia Demokratike i ka konsideruar si mashtrime deklarimet e kryeministrit Edi Rama dhe ministrit Erion Veliaj për punonjës të pasiguruar. Sipas deputetit të PD-së, Sherefedin Shehu, thesari nuk bën kalimin e pagës pa faturën e kontributeve. “Rama dhe Veliaj gënjejnë për kontribute të paderdhura, sepse pagat e sistemit buxhetor nuk paguhen nga Thesari i Shtetit, pa faturën e kontributeve shoqërore. Numri i punonjësve buxhetorë në kohën e qeverisjes së mëparshme ka rënë në 87 mijë, ndërkohë që Rama dhe Veliaj flasin për 250 mijë të pasiguruar”, - deklaroi Shehu duke pohuar se Rama dhe Veliaj synojnë të përhapin panik publik, duke frikësuar ata që kanë qenë në marrëdhënie pune me shtetin. “Me deklaratat e tyre të papërgjegjshme, Rama dhe Veliaj dëmtojnë rëndë imazhin e shtetit dhe më e keqja, ata nxisin publikisht evazionin fiskal, duke u thënë njerëzve se vetë shteti nuk paguan kontributet e sigurimeve shoqërore”, - tha ai. Shehu kritikoi dhe reformën pensioneve duke e konsideruar atë si shkatërruese. “I ashtuquajturi pension social është në fakt ndihma e sotme ekonomike, por, duke e quajtur pension, ata synojnë të godasin kulturën e sigurimeve dhe nxisin evazionin fiskal. Me pensionin social ata përgjysmojnë pensionin minimal nga 125 mijë lekë në 67 mijë lekë. Me trefishimin e kontributeve në fshat ata iu heqin fermerëve pensionin e barazuar me qytetin dhe iu thonë mjaft e keni pensionin social”, - argumentoi ligjvënësi i selisë blu. Shehu tha se me heqjen e tavanit të pensioneve thellohet padrejtësia mbasi skema e re i rrit pensionet për ata që kanë paga të larta dhe i ul për ata që kanë paga të ulëta. “Me gënjeshtrat e tyre Rama dhe Veliaj po tentojnë të largojnë vëmendjen nga skema e tyre shkatërruese e pensionit social, nga dështimet e vazhdueshme, nga rritja e varfërisë dhe e papunësisë. Ndërsa përveç këtyre dështimeve, Rama dhe Veliaj do të mbahen mend edhe si krijuesit e gënjeshtrës më të madhe publike”, - përfundoi ai.
Rama: Prokuroria të hetojë institucionet që nuk kanë derdhur kontributet
Kryeministri Edi Rama i bëri dje apel dje prokurorisë që të veprojë për të gjitha ato institucione, të cilat nuk kanë derdhur kontributet te sigurimet shoqërore për punonjësit e tyre. Gjatë të takimi të zhvilluar dje në kryeministri, ku u diskutua për reformën e pensioneve, kreu i qeverisë theksoi se kjo skemë korruptive përbën një krim të rëndë ekonomik dhe vjen si pasojë e keqqeverisjes së shkuar që ka rrezikuar gjithë sistemin financiar të vendit.
Deklarata
“Për të financuar pensionet është e domosdoshme që të sigurojmë kontributet për pensionet dhe një rrugë si ajo e ndjekura deri para një viti, ku nga njëra anë financoheshin pensionet dhe nga ana tjetër hapej gropa dhe zgjerohej dhe thellohej hendeku mes çfarë paguhej për pensionet dhe çfarë merrej nga kontributet, nuk është as më shumë e as më pak, por një nga shprehjet më dramatike të një papërgjegjshmërie dhe të një hipokrizie të pashembullt në qeverisjen e një shoqërie”, - deklaroi Rama duke e konsideruar si tronditës lajmin që mijëra nëpunësve të shtetit, por edhe punonjësve të sektorit privat iu janë marrë paratë e kontributeve me garancinë për një pension të sigurt nesër, por ndërkohë këto fonde janë adresuar në tjetër drejtim. Kryeministri paralajmëroi se edhe për këtë çështje do të vihet në zbatim një operacion i gjerë si ai kundër vjedhjes së energjisë elektrike ndërsa kërkoi ndërhyrjen edhe të prokurorisë. “Nuk do t’u ndahemi atyre që kanë abuzuar. Ministria ka ngritur grupin e vet të posaçëm për të depozituar pranë Prokurorisë të gjitha të dhënat dhe pastaj prokuroria do të hetojë, duhet të hetojë dhe besoj që do ta bëjë këtë, në mënyrë të imtësishme për të gjitha nivelet dhe natyrat e kësaj grabitjeje”, - deklaroi kreu i ekzekutivit. Ai u bëri thirrje gjithë sipërmarrësve që t’i japin fund punës në të zezë dhe të paguajnë borxhet që iu kanë punonjësve të tyre. Për gjithë këtë situatë Rama fajësoi qeverisjen e kaluar, ndërsa e konsideroi si skandaloze që punonjës të Inspektoratit të Punës apo të ALUIZNI-t, që duhet të kujdesen për të ligjëruar çdo veprimtari, punonin vetë në të zezë.
E ndërsa vlerësoi më tej reformën e pensioneve të ndërmarrë nga qeveria, kryeministri tha se ajo shemb tavanin që pensionin minimal e bënte thuajse të barabartë me pensionin mesatar dhe që përcaktonte në mënyrë fatale se s’mund të kishte pension mbi 240 mijë lekë. “Të shembim atë tavan dhe të sigurojmë që qytetarët me paga të mesme dhe me paga të larta të mos paguajnë kontribute deri në 5-fishin e atyre me paga të ulëta dhe që kjo të mos iu kthehet pastaj në një pension vetëm dyfish më të lartë sesa të atyre me paga të ulëta”, - deklaroi ai. Rama theksoi se në sajë të kësaj reform 5 mijë persona do të mund të marrin pension edhe pse nuk kanë plotësuar vitet e kontributeve, në një kohë që përfitojnë dhe të gjitha kategoritë e tjera si minatorët, fermerët e me radhë. Kryeministri theksoi gjithashtu se nuk do të ketë asnjë rritje të moshës së pensionit për asnjë shqiptar që sot është mbi 30 vjeç./Shekulli
- Disa këshilla se si duhet vepruar nëse përjetoni infarkt!
- Burri therr bashkëshorten në Bogovinjë të Tetovës
- Zoran Zaev: Do të plasin të gjitha bombat shqiptare! (VIDEO)
- Sot "shpërthen bomba” e 13-të e Zoran Zaevit
- Kosovari ia pa hajrin El Clasicos, ja sa para vendosi për fitoren e Barcelonës (FOTO)
- Mitrevski: Tani është e qartë që Mijallkov nuk është ndërruar rastësisht në vitin 2000!
- Lëvizja BESA: Kjo është platforma e të ardhmes 'RIDEFINIMI' (VIDEO)
- Komandant Shqiponja: Do të sakrifikohem për të mbrojtur vullnetin e kumanovarëve
- "Canovski më luti t’i kryej punë, dëshiron ta presë i qetë Ramazanin"
- 'Fiks Fare' tallet me nënkryetarin 24-karatësh të BDI-së! (VIDEO)
- 'O sa mirë' tallet me Ali Ahmetin! (VIDEO)
- Ziadin Sela kryetar i PDSH-së
- Shikojeni drejtpërsëdrejti në Almakos pres-konferencën e Zoran Zaev (VIDEO)
- Filloi të plas bomba e 12 nga Zaevi - LIVE
- DRAMË E VËRTETË NË SHKUP: I prishet makina, më pas mezi i shpëton plumbave
- Sheqerinska ia bën 8 me 2 Musa Xhaferit: BDI e ka më lehtë të aktron as peshk, as grua! (VIDEO)
- Spitali Medicine ia shpëton jetën publicistit Kim Mehmeti
- Radmila Sheqerinska: Përgjimet janë autentike. Flet edhe për rastin 'Monstra'(VIDEO)
als_Latn als_Latn als_Latn als_Latn als_Latn als_Latn als_Latn als_Latn knc_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn